Μάρκους Σλότερ

Ο **Μάρκους Άντονι Σλότερ** (αγγλικά:*Marcus Anthony Slaughter*, 18 Μαρτίου 1985, Σαν Λεάντρο) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως σέντερ.

## Επαγγελματική σταδιοδρομία
Αφού δεν επιλέχθηκε στο NBA Ντραφτ του 2006, υπέγραψε συμβόλαιο με την τουρκική Καρσίγιακα. Είχε μία παραγωγική σεζόν με την ομάδα, με μέσο όρο 13,3 πόντους, 10,1 ριμπάουντ, 1,2 τάπες και 2,3 κλεψίματα ανά αγώνα. Επίσης, ονομάστηκε ο Πολυτιμότερος Παίκτης του τουρκικού All-Star Game του 2007. Στη συνέχεια, τον Ιούνιο του 2007, υπέγραψε διετές συμβόλαιο με τους Μαϊάμι Χιτ, αλλά αποδεσμεύθηκε στις 29 Οκτωβρίου 2007. 

Για τη σεζόν 2007-08, είχε υπογράψει με την ισραηλινή Χάποελ Ιερουσαλήμ. Στη συνέχεια, αφού αποδεσμεύτηκε από την Χάποελ, υπέγραψε με τη ΜΚΜ Γκραβελίν-Ντανκέρκ στη γαλλική Pro A. 

Τη σεζόν 2008-2009, υπέγραψε μονοετές συμβόλαιο με τη γερμανική Άισμπερεν Μπρέμερχαφεν. Τον Αύγουστο του 2009, υπέγραψε συμβόλαιο ενός έτους με τη γαλλική Νανσί Μπασκέτ. 

Στις 27 Ιουλίου 2010, υπέγραψε μονοετές συμβόλαιο με την ισπανική Βαγιαδολίδ. Στο τέλος της σεζόν 2010-11 της ACB, ο Σλότερ τιμήθηκε με το βραβείο του Πιο Θεαματικού Παίκτη της ACB. 

Τον Ιούλιο του 2011, υπέγραψε συμβόλαιο ενός έτους με τη γερμανική Μπρόζε Μπάμπεργκ. Ένα χρόνο αργότερα και μετά την κατάκτηση του Πρωταθλήματος και του Κυπέλλου Γερμανίας της σεζόν 2011-12, ο Σλότερ επέστρεψε στην Ισπανία και υπέγραψε με τη Ρεάλ Μαδρίτης της Ευρωλίγκα. Τον Αύγουστο του 2013, παρέτεινε το συμβόλαιο του με τη Ρεάλ Μαδρίτης μέχρι το τέλος της σεζόν 2013-14. 

Τη σεζόν 2014-15, η Ρεάλ Μαδρίτης κέρδισε τον τίτλο της Ευρωλίγκα, αφού κέρδισε τον Ολυμπιακό στον τελικό της διοργάνωσης με 78-59. Η Ρεάλ Μαδρίτης ολοκλήρωσε τη σεζόν με την κατάκτηση του Πρωταθλήματος Ισπανίας, αφού κέρδισε τη Μπαρτσελόνα με 3-0 στη σειρά των τελικών. Τελικά, εκείνη τη σεζόν, η Ρεάλ Μαδρίτης κατάφερε να κάνει το τριπλ κράουν. Το Σεπτέμβριο του 2015, ο Σλότερ χώρισε τους δρόμους του με τη Ρεάλ Μαδρίτης. 

Στις 6 Σεπτεμβρίου 2015, υπέγραψε διετές συμβόλαιο με την τουρκική Νταρουσάφακα. 

Στις 14 Αυγούστου 2017, υπέγραψε μονοετές συμβόλαιο με την ιταλική Βίρτους Μπολόνια. 

Στις 9 Αυγούστου 2019, υπέγραψε συμβόλαιο με την ΑΕΚ.  Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57. Στις 29 Ιουλίου 2020, ανανέωσε το συμβόλαιό του με την ΑΕΚ μέχρι το 2021. Στις 19 Νοεμβρίου 2020, υποβλήθηκε σε αρθροσκόπηση στο αριστερό γόνατο, μένοντας εκτός δράσης για περίπου ένα μήνα.

## Τίτλοι

### Συλλογικοί

#### [[Μπρόζε Μπάμπεργκ]]

* Πρωτάθλημα Γερμανίας: (2012)
* Κύπελλο Γερμανίας: (2012)

#### [[Ρεάλ Μαδρίτης (καλαθοσφαίριση)|Ρεάλ Μαδρίτης]]
* 3x Σούπερ Καπ Ισπανίας: (2012, 2013, 2014)
* 2x Πρωτάθλημα Ισπανίας: (2013, 2015)
* 2x Κύπελλο Ισπανίας: (2014, 2015)
* Ευρωλίγκα: (2015)

#### [[Α.Ε.Κ. (καλαθοσφαίριση)|Α.Ε.Κ.]]
*Κύπελλο Ελλάδας: (2020)

### Ατομικοί

* Τούρκικο All Star Game: (2007)
* MVP Τούρκικου All Star Game: (2007)
* Πιο θεαματικός παίκτης του Πρωταθλήματος Ισπανίας: (2011)
* Ελληνικό All-Star Game: (2020)

## Παραπομπές


## Εξωτερικοί σύνδεσμοι
* Επίσημος ιστότοπος 
* Προφίλ στο acb.com 
* Προφίλ  στο draftexpress.com 
* Προφίλ στο eurobasket.com 
* Προφίλ στην euroleague.net 
*    
*    

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Καρσίγιακα
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Γκραβλίν
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Άισμπερεν Μπρεμερχάφεν
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές ΣΤΜ Λε Αβρ
Κατηγορία:Καλαθοσφαιριστές Νανσί Μπασκέτ
Κατηγορία:Καλαθοσφαιριστές Βαγιαδολίδ
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Νταρουσάφακα
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Μπαχτσεσεχίρ Κολέζι Σ.Κ.
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα